جمهورباشقانی رجب طیب اردوغان، آنادولو تورپاقلارینین دونیانین هر یئرین‌دن گلن مظلوملارا قاپیلارینی آچدیغینی ایفاده ائتدی.
اردوغان، ایستانبول سوریانی قدیم وقفی مور افرم سوریانی قدیم اورتودوکس کلیسه‌سینین تمل آتما مراسیمین‌ده،
"ایسپانیادان قوزئی آفریقایا قدر هر یئردن بو تورپاقلارا گلن مظلوملار اوچون قاپیلاریمیز دا قلبیمیز ده سونونا قدر آچیق اولموشدور" دئدی.
رجب طیب اردوغان،
"سون اولاراق سوریه و عراق‌دان گلن ایچلرین‌ده عرب، کورد، تورکمن و بو موسلمان قارداشلاریمیزین یانین‌دا سوریانیلرین، یزیدیلرین و دیگر اینانج قروپلارینا منسوب اینسانلارین دا اولدوغو ۴ میلیونا یاخین اینسانی حاضردا اؤلکه‌میزده قوناق ائدیریک. بیزیم بئینیمیزده و قلبیمیزده آیریمچیلیغا یئر اولمامیش‌دیر و اولمایاجاق‌دیر" ایفاده‌لرینی ایشلتدی.
پرزیدنت، تورکییه‌یه سئوگی‌سی، صداقتی، قاتقی‌سی اولان هرکسین تورکییه‌نین بیرینجی صینیف وطنداشی اولدوغونو بیلدیردی.
اردوغان،
"ترور هؤرگوتلری و اونلاری ماشا اولاراق ایستیفاده ائد‌ن گوجلرین اصل هدفی، اورتاق وطنیمیزدیر. بونلاری بوشا چیخاریلماسینین یولو، فرق‌لی‌لیکلری ان اؤنم‌لی زنگینلییمیز گؤره‌رک ۸۲ میلیون بیرلیک‌ده حرکت ائتمه‌میزدن گئچیر" ایفاده‌لرینی ایشلتدی.
پرزیدنت اردوغان، مور افرم سوریانی قدیم کلیسه‌سینین تیکینتی‌سینین ایکی ایل ایچینده باشا چاتاجاغینی دا بیلدیردی،
"مور افرم سوریانی قدیم کلیسه‌سی‌نی ایستانبول اوچون یئنی بیر زنگینلیک کیمی گؤروره‌م" دئدی.
